procesaur/Wiki.mk huggingface dataset:
Ана-Марија Јопек

Ана-Марија Јопек (полски: Anna Maria Jopek, , ) е полска џез и поп-пејачка.
1 Дискографија
1.1 Албуми
*''Ale jestem'' (1997)
*''Szeptem'' (1998)
*''Jasnosłyszenie'' (1999)
*''Dzisiaj z Betleyem'' (1999)
*''Bosa'' (2000)
*''Barefoot'' (2002)
*''Nienasycenie'' (2002)
*''Upojenie'' (+ Pat Metheny) (2002)
*''Farat'' (live) (2003)
*''Secret'' (2005)
*''Niebo'' (2005)
*''ID'' (2007)
*''BMW Jazz Club Volume 1: Jo & Co'' (live) (2008)
*''Haiku'' (2011)
*''Sobremesa'' (2011)
*''Polanna'' (2011)
*''Minione'' (2017)
*''Czas kobiety'' (2017)
*''Ulotne'' (2018)
1.2 Сингли
*''Chwilozofia 32-bitowa'' (1996)
*''Ale jestem'' (1997)
*''Joszko Broda'' (1997)
*''Nie przychodzisz mi do głowy'' (1997)
*''Cud niepamięci'' (1998)
*''Przed rozstaniem'' (1998)
*''Ja wysiadam'' (1999)
*''Księżyc jest niemym posłańcem'' (1999)
*''Na całej połaci śnieg'' (+ Jeremi Przybora, 1999)
*''Nadzieja nam się stanie'' (1999)
*''Smutny bóg'' (2000)
*''Ślady po Tobie'' (2000)
*''Szepty i łzy'' (2000)
*''Jeżeli chcesz'' (2000)
*''Henry Lee / Tam, gdzie rosną dzikie róże'' (+ Maciej Maleńczuk, 2001)
*''Upojenie'' (2001)
*''Na dłoni'' (2002)
*''O co tyle milczenia'' (2002)
*''I pozostanie tajemnicą'' (2002)
*''Małe dzieci po to są'' (2003)
*''Tam, gdzie nie sięga wzrok'' (2003)
*''Mania Mienia'' (2003)
*'' Możliwe'' (2004)
*''Gdy mówią mi'' (2005)
*''Niebo'' (2006)
*''A gdybyśmy nigdy się nie spotkali'' (2006)
*''Teraz i tu'' (2007)
*''Zrób, co możesz'' (2007)
*''Skłamałabym'' (2007)
*''Cisza na skronie, na powieki słońce'' (2008)
*''Możliwe'' (2009)
*''Sypka Warszawa'' (2009)
Античка филозофија

Античката филозофија ја сочинуваат филозофиите на стариот век. Меѓу познатите се старогрчката, кинеската и староримската филозофија. Оваа филозофија се јавува на преминот меѓу 7-от и 6-от век п.н.е. и постои сè до распадот на римската империја во 5 век п.н.е.. Во западните универзитети со античка филозофија се означува старогрчката филозофија. Во главно е прифатена поделбата на четири периоди: космолошки период, во кај филозофските размисли се сосредоточени врз светот; антрополошки период во кој човекот е централен предмет на умствено иследување; систематски период, кој се одликува со големи филозофски системи како оние на Платон и Аристотел; и хеленистичко-римскиот период кој се одликува со мноштво римски мислители.
Анкета

Анкета — испитување преку пишан прашалник, а со оглед на начинот како се формулирани прашањата, може да биде стандардизирана (кога се дадени одговори во алтернативи), и нестандардизирана (без одговори и алтернативи), со отворени прашања.
1 Анкетата како мотив во уметноста
* „Анкета“ — песна на македонскиот поет Анте Поповски.
Варваризми

Варваризми (грч. barbaros = странски, туѓ) се зборови или зборовни конструкции кои не се во согласност со нормите на даден стандарден јазик. Со други зборови, варваризмите се сметаат како отстапување од усвоените современите граматички или стилистички правила, на пример: мистер, сењора, сењорита, тет-а-тет, визави и др. Варваризмите можат да се употребуваат и во уметничката литература за да се предаде специфичен местен колорит, да се отслика посебен амбиент во кој дејствуваат личностите, да се доближи до читателот едно конкретно време од историјата и сл. Честопати варваризмите можат да се користат за иронизирање на настани, личности или поредок.
Историја на Шпанија (1975-денес)

Историјата на современа Шпанија започнува по смртта на генералот Франсиско Франко на 20 ноември 1975 година и стапување на должност на кралот Хуан Карлос I на престолот воспоставувајќи парламентарна монархија. Во 1978 годинабил усвоен новиот устав на Шпанија кој фигурира до ден денес.
1 Устав од 1978 година
По изборите во Шпанија било потребно да се пропише нов устав за Шпанија. Од 1931 година уставот бил ''републички'' и сега Хуан Карлос I наследникот на Франко, увидел дека е потребно промени во истиот. По неколку месеци на дискусија, бил постигнат консензус меѓу повеќе партии, и на Уставот бил испратен до парламентот за да биде усвоен. По ова, тој бил ставен на референдум кој се одржал на 8 декември 1978 година и истиот бил одобрен од страна на 58% од вкупниот број гласачи, 8% биле против и 33% биле воздржи.Така новиот Устав на Шпанија стапил насила од 1 јануари 1979 година.
Уставот давал право да некои заедници формираат автономни региони во Шпанија. Такви автономни облсти биле формирани од страна на Баскија и Каталонија, а подоцна истото го сториле и другите региони кои денеска ја сочинуваат модерната карта на Шпанија.
2 Избори во Шпанија
Инверкаргилски голф-клуб

Инверкаргилскиот голф-клуб (англ. ''Invercargill Golf Club'') е голф-клуб во Отатара, близу Инверкаргил, Нов Зеланд. Во 1960 Инверкаргилскиот голф-клуб бил домаќин на Новозеландското отворено првенство во голф (''New Zealand Open''), каде победник бил Питер Томсон. Клубот е исто така траен домаќин на првенството Затвореното првенство на СБС (''SBS Invitational'').
Гробот на Исус

Постојат неколку локации за кои се смета дека се Гробот на Исус или Светиот Гроб:
* Базилика на Светиот Гроб, изградена на местото Голгота во Ерусалим.
* Градинарскиот гроб, кој се наоѓа во Ерусалим
* Роза Бал, светилиште во Сринагар, Кашмир, град каде наводно престојувал Исус по распнувањето
* Шинго, Аомори во Јапонија, место каде наводно престојувал Исус по распнувањето
* Талпиотски гроб во Талпиот, Ерусалим
Интервју

Интервју претставува методолошка постапка што се применува во социолошките истражувања со цел да се дојде до емпириски податоци преку вербална комуникација меѓу испитувачот и испитаникот, а податоците ќе се користат за научни цели. Интервјуто може да биде слободно и насочено.
1 Интервјуто како тема во уметноста и во популарната култура
* „Интервју“ - расказ на македонскиот писател Иван Шопов од 2010 година.* „Ненаправено интервју“ - расказ на македонскиот писател Иван Шопов од 2010 година.* „Интервју за работа“ - кус расказ на македонскиот писател Драган Георгиевски од 2013 година.* „Интервју со дете“ - песна на полската поетеса Вислава Шимборска.* „Интервју со Атропа“ - песна на полската поетеса Вислава Шимборска.* „Интервју“ (англиски: ''Interview'') — песна од истоимениот музички албум на британската рок-група ''Gentle Giant'' од 1976 година.
2 Македонски книги со интервјуа
* Цане Андреевски. „Разговори со Конески“. Скопје: Култура, 1991, 461 страна. ISBN 86-317-0091-6
* Ненад Георгиевски. „Музика и муабети : колекција на музички интервјуа“. Скопје: Конгресен сервисен центар, Полица, 2016, 345 страни. ISBN 978-608-4780-40-3
* Свето Стаменов. „За македонскиот XIX век: радио-интервјуа со Славчо Ковилоски“. Скопје: Македоника литера, 2020, 176 страни. ISBN 978-608-252-132-9
* Владимир Јанковски. „Кабинет на чуда со ѕидови од огледала: разговори со Влада Урошевиќ“. Скопје: Антолог, 2023, 379 страни. ISBN 978-608-243-666-1
* Бранко Секулоски. „Разговори со професор Марјановиќ“. Скопје: Фондација Ѓорѓи Марјановиќ, 2024, 88 страни. ISBN 978-608-66377-3-6
Фернандо VI (Шпанија)

{| align=right
|
Фернандо VI од Шпанија бил крал на Шпанија од 1746 година до 1759 година. Фернандо е роден на 23 септември 1713 година во Мадрид, Шпанија. Тој е вториот син на Филип V од Шпанија и неговата прва сопруга Марија Луиза Савојска. По само неколку месеци од неговото раѓање неговата мајка починала а татко му се оженил за Елизабет Фернезе.
Во 1729 година Фернандо се оженил за Марија Варбара од Португалија. На 9 јули 1746 година Фернандо се качил на престолот. Тој ја наследил војната која веќе се водела со Австрија. во текот на неговото владеење тој ја повлекол Шпанија во т.н. Војна за Австриско наследство. Тој вовел повеќе реформи како создавање на банка ''Гиро Реал'' во 1752 година, ја модернизирал флотата, ги обновил односите со црквата и имал голем придонес во културната обнова на Шпанија. Фернандо починал на 10 август 1759 година.
Аквамарин

Аквамарин (латински: ''aqua marinā'', морска вода) — транспарентен полускапоцен камен, кој е еден од вариететите на берилот. Има сина или тиркизна боја и личи на бојата на морето. Бојата може да му варира, така што жолтиот берил се нарекува хелидор, розовиот морганит, а белиот гошенит.
Најголемиот аквамарин е пронајден во 1910 г. во Марамбаја во Минас Жераис во Бразил. Тежел 110 кг, долг 48,5 cm и со пречник од 42 cm.
1 Скапоцените камења и нивното влијание на човекот
Скапоцените камења можат да влијаат на состојбата на човечкиот ум и тело. Ако се носат на телото или во близина на телото моќта на камењата влијаат на лечење или ублажување на психичките и физичките проблеми. Сината боја на аквамаринот го поттикнува чувството на верност и постојаност и е поттик за длабоки размислувања. Симболизира надеж, здравје, младешка виталност и вредност. Римските морепловци верувале дека аквамаринот носи среќа на море и ја спречува морската болест.
2 Скапоцените камења и хороскопските знаци
Се смета дека за секој хороскопски знак постои скапоцен камен кој му одговара. Така аквамаринот е камен кој се препорачува за следниве хороскопски знаци: бик, близнаци, скорпија, водолија и риби.
Фернандо VII (Шпанија)

{| align=right
|
Фернандо VII бил крал на Шпанија во 1808 година за краток период бидејќи бил симнат од престолот под притисок на Наполеон Бонапарт. Повторно како крал управувал од периодот помеѓу 1814 до 1833 година. Фернандо е син на Карлос III од Шпанија и Марија Луиза од Парма. Како млад бил голем противник на министерот Мануел Годој, љубовник на мајка му. Во 1808 година, кога татко му абдицирал тој станал негов наследник на престолот. Веднаш откако станал крал, министерот Годој бил уапсен.
Повторно на власт дошол во 1814 година кога ја наложил шпанската инквизиција која била во застој. Исто така, тој како главна цел му била враќањето на колониите во Америка.
Жозеф Бонапарт

Жозеф Бонапарт — крал на Неапол и крал на Шпанија. Бил роден како Џузепе Наполеон Бонапарт на 7 јануари 1768 година. Тој е постариот брат на Наполеон Бонапарт. Работел како адвокат, политичар и дипломат, француски амбасадор во Рим. Во 1808 година станал крал на Шпанија. Веднаш по качувањето на престолот ја укинал Шпанската инквизиција. На неколкупати се обидел да го прифатат како крал во Шпанија, но без успех. Во негово време, Венецуела прогласила независност во 1810 година.
По Битката кај Викторија во 1813 година абдицирал и се вратил во Франција. Во 1814 година бил командант при одбрана на Париз. По Битката кај Ватрело заминал во Америка, а во 1841 година се префрлил во Италија. Починал на 28 јули 1844 година.
Зависна територија

Зависна територија или зависност е територија без целосна политичка независност од некоја држава.
0.1 Африка
* Мајот
* Реинион
* Света Елена
0.2 Америка
* Американски Девствени Острови
* Ангвила
* Аруба
* Бермуди
* Британски Девствени Острови
* Гваделуп
* Гренланд
* Кајмански Острови
* Мартиник
* Монтсерат
* Порторико
* Свети Петар и Микелон
* Туркс и Кајкос
* Фокландски Острови
* Француска Гвајана
* Холандски Антили
0.3 Азија
* Гуам
* Северни Маријански Острови
0.4 Европа
* Акротири и Декелија
* Гибралтар
* Ман
* Свалбард
* Фарски Острови
* Џерси
0.5 Океанија
* Американска Самоа
* Божиќен Остров
* Валис и Футуна
* Кокосови Острови
* Кукови Острови
* Ниуе
* Нова Каледонија
* Норфолк
* Питкернски Острови
* Токелау
* Француска Полинезија
1 Поврзано
* Кралство Нов Зеланд
* Список на земји со помалку од 100.000 жители
Батави

Батaвите се германско племе, кое потекнува од Хетитите. Тие се оделиле од нив поради внатрешните несогласувања. Во околу 50 п.н.е. тие се населиле по течението на река Рајна, во римската провинција Галија Белгика. Во 12 п.н.е. биле покорени од страна на римјаните, и од тој момент тие се сметаат за големи сојузници на Римското Царство. Единственото востание на овој народ против Рим е во 69 година кога успеале да освојат еден цел легион во близина на денешниот град Ксантен.
Батaвијанците биле споменети во 355 година во времето на Констанциј II (317 - 361), кога со нивните острови веќе владееле франките, а подоцна тие биле претопени.
Карло III (Шпанија)

{| align=right
|
Карлос III од Шпанија бил крал на Шпанија во периодот од 1759 до 1788 година, крал на Неапол (како'' Карл VII'') и Сицилија (како ''Карл V'') од 1735 до 1759 година и херцог на Парма (како ''Карло I'') од 1732 до 1735 година.
Карлос е роден на 20 јануари 1716 година во Мадрид, Шпанија. Тој е најголемиот син од вториот брак на Филип V од Шпанија со Елизабет Фернезе. Кога имал шеснаесет години бил испратен да управува со Парма. По победата на Шпанија над Австрија, тој станал крал на Неапол и Сицилија. Во 1735 година тој ја предал Парма на Австрија а во замена тој ја добил кралската титула Карл VI. На 9 август 1759 година починал шпанскиот крал Фернандо VI од Шпанија, по кое Карлос бил објавен за нов крал на земјата абдицирајќи од Сицилија и Неапол.
Во текот на своето владеење, тој склучил сојуз со Франција и ѝ објавил војна на Велика Британија, најголемиот шпански конкурент во колонизацијата на Америка. Шпанија ја загубила контролата над Флорида која била заземена од Велика Британија. Во војната за независност на Америка, кралот дал поддршка на американците и во времето на војната Шпанија успеала да ги врати Флорида и Менорка, но не можела и Гибралтар.
Починал на 14 декември 1788 година во Мадрид.
Карло IV (Шпанија)

{| align=right
|
Карлос IV бил крал на Шпанија во периодот од 1788 до 1808 година. Карлос е роден на 11 ноември 1748 година во Портичи, Италија. Негов татко е Карлос III од Шпанија а мајка му е Марија Амалија Саксонска. Во 1759 година починал неговиот чичко а воедно и крал на Шпанија, Фернандо IV од Шпанија не оставајќи наследник. Така, престолот го добил неговиот татко Карлос III а престолот во Неапол и Сицилија бил предаден во рацете на Фернандо IV Сицилијански. Целото му семејство се преселило во Мадрид, а Карлос ја добил титулата принц на Астурија, која се давала за идниот престолонаследник. Обично оваа титула се давала на најголемиот машки потомок, но бидејќи брат му Филип бил ментално болен, во овој случај била направена отстапка.
На 4 септември 1765 година Карлос се оженил за Марија Амалија Саксонска, внука на Луј XIV од која имал петнаесет деца.
На 14 декември 1788 година Карлос станал новиот крал на Шпанија, но со кралството повеќе управувал љубовникот на жена му, министерот Мануел Годој. Во негово време, тој престолот го наследува во услови кога Шпанија се затегнати односите во Велика Британија поради подкрепата на Франција во Седумгодишната војна. Во 1789 година, во Франција избувнала револуција. По доаѓањето на власт на Наполеон Бонапарт, односите помеѓу Франција и Шпанија се изладиле, притоа бил потпишан договор според кој Шпанија загубила повеќе. таа била принудена да се вклучи во војната против Велика Британија.
Следувало разделувањето на членовите на кралскиот двор на две фракции. Првата, на чело со министерот Годој била профранцуска и другата, престолонаследникот Фернандо. Но, по смртта на неговата сопруга, Фернандо се ориентирал кон втор брак од ложата на Наполеон, а министерот Годој заземал проанглиска линија. Така, во 1808 година Карлос IV бил принуден да абдицира во корист на неговиот син во Марсеј а потоа и во Рим, каде починал на 20 јануари 1819 година.
Фотофосфорилација

Фотофосфорилација − производство на ATP со помош на енергијата од сончевата светлина. Во глобала, постојат само два извори на енергија за живите организми: сончева светлина и оксидационо-редукциони (редокс) реакции. Сите организми произведуваат АTP, кој е универзална енергетска валута на животот.
При фотофосфорилацијата, светлосната енергија се користи за да се создаде високо енергетски електронски дарител и ниско енергетски електронски примател. Потоа електроните се движат спонтано од дарителот кон примателот преку електрон-пренесувачки ланец.
1 Основни процеси
АTP се создава од страна на ензим наречен АТФ-синтаза. Градбата на овој ензим и неговиот соодветен ген е забележливо слична кај сите форми на живот.
АТФ-синтазата е поттикната од трансмембрански електрохемиски потенцијален градиент, кој обично е во форма на протонски градиент. Функцијата на електрон-пренесувачкиот ланец е да го произведе овој градиент. Кај сите живи организми се користат серии на редокс реакции за да се создаде трансмембрански електрохемиски потенцијален градиент, т.н. протонска движечка сила (ПДС).
Редокс реакциите се хемиски реакции при кои електрони се пренесуваат од молекула-дарител на молекула-примател. Соодветната сила која ги движи овие реакции е Гибсовата слободна енергија на реактантите и производите. Таа претставува енергија достапна (“слободна”) за да се врши работа. Секоја реакција која ја намалува целосната Гибсова слободна енергија на даден систем ќе продолжи спонтано да тече.
Преносот на електрони од високо енергетска молекула (дарител) на ниско енергетска молекула (примател) може ''делумно'' да се оддели на серии од интермедиерни редокс реакции. Ова е електрон-пренесувачкиот ланец.
Самиот факт што една реакција е термодинамички можна, не значи дека всушност ќе тече. Смеса од водороден гас и кислороден гас не се запалува спонтано. Прво е потребно да се обезбеди активациона енергија или да се намали внатрешната активациона енергија на системот со цел повеќето биохемиски реакции да течат во поволен правец. Живите системи користат макромолекулски структури за да ги намалат активационите енергии на биохемиските реакции.
Можно е да се спари термодинамички поволна реакција (преодна фаза од високо енергетска до ниско енергетска состојба) со термодинамички неповолна реакција (како на пример, одделување на електрични полнежи или создавање на осмотски градиент), на начин со кој целосната слободна енергија на системот ќе се намалува (правејќи го термодинамички можен) додека се врши корисната работа во исто време. Биолошките макромолекули кои катализираат термодинамички поволна реакција ''ако и само ако термодинамички неповолна реакција се одвива симултано'' се присутни кај сите познати форми на живот.
Електрон-пренесувачките ланци (ЕПЛ) произведуваат енергија во форма на трансмембрански електрохемиски потенцијален градиент. Оваа енергија се употребува за вршење на корисна работа. Градиентот може да се користи и за пренесување на молекули преку мембрана. Може да се користи за вршење механичка работа, како при ротирањето на бактериските камшичиња. Се користи и за производство на АТР и NADPH, високо енергетски молекули кои се неопходни за раст.
Амадеј I (Шпанија)

Амадеј I Савојски бил крал на Шпанија во периодот од 1870 до 1873 година. Роден е на 30 мај 1845 година во Торино, Италија. Тој е син на Виктор Емануел II, крал на Пиемонт и Сардинија, а по касно и крал на Обединена Италија, и на Марија-Аделаида Австриска.
На 30 мај 1867 година се оженил за Марија-Виторија дел Позо. Неговиот татко во почетокот не го признавал бракот поради фактот што Марија Виторија не потекнувала од кралско семејство. Со неа, Амадеј имал три деца. Во 1870 година Марија Викторија го замолола кралот да разговара со Амадеј околу неговите изневери, но тој сметал дека таа немала право да се меша во одлуките на Амадеј.
Во времето кога во Шпанија избувнала т.н. Славна револуција во 1868 година, револуцијата ги принудила Изабела II Шпанска и нејзиното семејство да ја напуштат Шпанија. Новите шпански Кортеси решиле дека идната монархија треба да биде создадена од страна на нова династија. На 16 ноември тие го избрале Амадеј или Амадео. Така, официјално на 2 јануари 1871 година Амадеј станал крал на Шпанија. Шпанија новиот крал ја наследил во голем хаос. Единствено на којшто можел да смета биле прогресивните партии. Во 1872 година во Баскија и Каталонија избувнале востанија. Генералите го советувале на кралот да ги казни главните водачи на бунтовите, но тој издал декрет против артилеријата. По ова тој на 11 февруари 1873 година абдицирал од престолот. Истата вечер, Шпанија била објавена за република.
Амадеј се вратил во Италија каде повторно ја зазел функцијата херцог на Аоста. Починал на 16 јануари 1880 година во Торино.
1 Наводи
|}
Архаичен египетски јазик

Архаичниот египетски јазик — една од првите фази на развитокот на египетскиот јазик кој се зборувал за време на периодот на раната династија на Египет. Овој период траел до 3400 п.н.е. Нема докази за египетскиот јазик пред периодот на династиите.
1 Наводи
2 Поврзано
* Египетски јазик
Циклотрон

Циклотрон е вид на забрзувач на честички каде наелектризирани честички од средината нанадвор по спирална патека. Во тракеторијата се држат со статичко магнетно поле и се забрзуваат со менливо (радиофрекфентно) електрично поле.
ФК Миравци

ФК Кожуф Гевгелија, познат и по првичното име ФК Миравци - македонски фудбалски клуб од Миравци, Гевгелиско кој моментално се натпреварува во Втората Македонска фудбалска лига.
1 Историја
1.1 Како Миравци
Клубот е основан во 1951 година.
Во сезоната 2010/11, тие завршиле четврти во Вторатa македонска лига и обезбедиле пласман со победата против Скопје со резултат од 4-1 во плејофот. но по направеното соединување со Вардар тие останале да се натпреваруваат во втората лига.
1.2 Како Кожуф Гевгелија
Во 2013 година, клубот се преселил во Гевгелија и го сменил името во Кожуф Гевгелија.
Амперметар

Амперметар — уред кој ја мери моќноста на електричната струја која минува низ електрично коло. Амперметарот мора да биде поврзан во гранката чија јачина на струја ја мериме. Амперметарот никогаш не смее да се поврзе на извор на струја, бидејќи во тој случај би прегорел или би бил тешко оштетен. Електричните струи се мерат во ампери (A).
0.1 Историја
Односот помеѓу две електрични струи, магнетни полиња и физички сили прво биле забележани од Ханс Кристијан Орстед.
Амперова сила

Амперова сила претставува силата со која магнетното поле му дејствува на спроводник со струја. Амперовата сила директно зависи од јачината на струјата, како и од должината на спроводникот, а како фактор на пропорционалноста се јавува и магнетна индукција.
1 Поврзано
* Ампеража
Стар египетски јазик

Стариот египетски јазик — втората фаза од развојот на египетскиот јазик кој се зборувал од 2600 п.н.е. до 2000 п.н.е. за време на Старото кралство. Тектовите од пирамидите се најголемиот литературен фонд од оваа фаза на јазикот.
1 Наводи
* Loprieno, Antonio. ''Ancient Egyptian: A Linguistic Introduction'', Cambridge University Press, 1995. ISBN 0-521-44849-2
2 Поврзано
* Египетски јазик
Алфонсо XIII (Шпанија)

{| align=right
|
Алфонсо XIII бил крал на Шпанија од денот на неговото раѓање, на 17 мај 1886 година до 14 април 1931 година, но титулата ја носел до 15 јануари 1941 година. Роден е во Мадрид како ''Алфонсо Леон Фернандо Марија Хаиме Исидро Паскуал Антонио де Бурбонски'' и е син на Алфонсо XII од Шпанија и Марија Кристина Австриска. Татко му починал на 25 ноември 1885 година, и според законите Марија Мерседес требало да биде објавена за кралица на Шпанија. По четири месеци од смртта на Алфонсо XII, неговата сопруга родила син и во денот на неговото раѓање тој бил објавен за крал. Како регент на малолетниот Алфонсо била објавена неговата мајка.
Во 1902 година, кога Алфонсо наполнил 16 години ја зел официјално власта. Во негово време, Шпанија ги загубила последните колонии во Америка, Филипини, Куба и Порторико. Алфонсо успеал да издвојува победа во војната со Мароко и воведува реформи за да постигне поголем економски раст.
За време на Првата светска војна, Шпанија била неутрална држава. Тој бил еден од најпознатите покровители на туризмот, културата и спортот во Шпанија. Во 1923 година ја поддржал диктатурата на генералот Мигел Примо де Ривера која продолжила до 1930 година. Под негов притисок, кралот издал декрети кои не биле во корист на работниците, ја вовел смртната казна. Поради големиот притисок на Ривера, тој на 14 април 1931 година абдицирал неофицијално во Франција, а по некое време се преселил во Рим, Италија.
По започнувањето на граѓанската војна, Алфонсо поддршка дал на генералот Франсиско Франко во борбата против републиканците. Но, по победата на Франко, Алфонсо сепак не се вратил на престолот. На 15 јануари Алфонсо офоцојално се откажал од престолот. Починал на 28 февруари 1941 година во Рим.
Средноегипетски јазик

Средноегипетски јазик — третата фаза од развојот на египетскиот јазик кој се зборувал од 2000 п.н.е. до 1300 п.н.е.
Иако овој јазик се развил во доцниот египетски јазик сепак тој останал во употреба како стандарден јазик сè до 4 век. Како таков, тој е карактеризиран како класичен јазик и привлекол најмногу внимание на египтолозите. Покрај тоа што е познат преку египетските хиероглифи, јазикот се пишувал и со ракописно египетско писмо.
За процесот на разбирање на јазикот придонел Адолф Ерман и неговата школа. Тој исто така објавил и граматика на е средноегипетскиот јазик во 1894. Во XX век египтолозите заклучиле дека јазикот е истражен сосема и се осврнале кон стариот египетски јазик.
1 Наводи
* A. H. Gardiner: ''Egyptian Grammar, Oxford'', 1927, 3rd ed. 1957.
2 Поврзано
* Доцноегипетски јазик
* Египетски јазик
Боророански јазик

Боророански јазик — индијански јазик, дел од групата на боророански јазици од макро-же јазиците. Алтернативно јазикот се нарекува и како Бое. Боророанскиот се зборува од народот Бороро кој живее во Бразил.
1 Поделба
Боророанскиот јазик се дели на две гранки и три дијалекти:
* Основен боророански
** Боророански
** Умотинаски
* Отуке
** Отуке (оту)
2 Дополнителна литература
* Maybury-Lewis, David, and Joan Bamberger. ''Dialectical Societies: The Gê and Bororo of Central Brazil''. Harvard studies in cultural anthropology, 1. Cambridge: Harvard University Press, 1979. ISBN 0-674-20285-6
Алфонсо XII (Шпанија)

{| align=right
|
Алфонсо XII од Шпанија наречен Миротворец — крал на Шпанија од Бурбонскатa династија во периодот од 1874 до 1885 година. На шпанскиот престол се качува по државниот преврат со кој бил означен крајот на Првата Шпанска република.
Алфонсо е роден на 28 ноември 1857 година во дворецот Ел Пардо, Мадрид. Тој е син на шпанската кралица Изабела II од Шпанија и Франсиско се Асизи Бурбонски. Во времето кога во Шпанија избувнала т.н. Славна револуција, кралицата Изабела II од Шпанија била принудена да побегне во Франција. Така, во 1868 година таа заедно со Алфонсо и целото семејство пристигнале во Париз. Од Париз, Алфонсо бил испатен на Воената академија во Виена. На 25 јуни 1870 година тој се вратил во Париз каде мајка му абдицирала во негова корист. Така, со нејзин декрет од 25 јуни 1870 година, Алфонсо бил објавен за крал на Шпанија под името Алфонсо XII, и покрај тоа што претходно немал крал под името Алфонсо XI. На 1 декември 1874 година, “''прогонетиот крал''“ издал декрет според кој се објавил за единствен крал на Шпанија. Кон крајот на истата година, Мартинес Кампос влегол во Валенсија поставувајќи го знамето на кралот Алфонсо, извршувајќи воен преврат.
По само неколку денови, Алфонсо XII пристигнал во Мадрид каде бил пречекан од огромна толпа на народ. Во следната година тој започнал борба против Карлистите при кое Дон Карлос конечно бил поразен и принуден да се откаже од престолот.
На 23 февруари 1878 година се оженил за својата роднина Марија Мерседес Орлеанска. Кралицата починала по само шест месеци по свадбата. На 29 ноември 1879 година се оженил за друга своја подалечна роднина, Марија Кристина Австриска. Тие имале три деца, Мерседес Астурска, Марија Тереза од Шпанија, Алфонсо XIII од Шпанија.
Алфонсо починал на 25 ноември 1885 година од туберколоза.
mr:आल्फोन्सो तेरावा, स्पेन
Сквернавење на знаме

Сквернавење на знаме е израз кој се однесува на неколку видови дејствија со кои се уништува или се оштетува знамето, најчесто националното знаме. Најчесто со ваква постапка се искажува политички револт против земјата или нејзината политика. Во некои земји постои закон против уништување на знамето (на пример палење на знамето). Во некои земји се разликува законот против сквернавење на знамето од сопствената земја и законот против сквернавење на знаме од друга земја. Исто така постојат земји во кои палењето на знамето со закон е заштитено како акт за изразување на „слобода на говорот“.
1 Потекло
Знамето може да се уништи со палење, да се нагрди со пароли, да се измачка со измет, да се изгази, да се удира, или да се фрли во кал. Покрај тоа, може да се отпечати знамето врз тоалетна хартија, салветки, брисачи за нозе и слични производи преку кои во секојдневната употреба знамето ќе биде осквернавено. Ваквите постапки може да се мотивирани од неколку причини:
* Протест против надворешната политика на земјата.
* Откажување од политиката на својата земја.
* Протест против конкретен закон.
* Протест против национализмот на земјата.
* Протест против моќната влада во земјата, или против некој акт на владата.
* Симболичен акт со цел да се навреди народот на таа земја.
* Демонстрација на своите права.
Изразот палење на знаме се однесува само на палење на знамето како чин на протест. Во САД постои пишано правило во врска со знамето, во кое се вели дека „кога знамето ќе биде во состојба да не е повеќе за јавно истакнување, треба да се уништи на достоинствен начин, а најдобро со палење“, но се додава дека таа постапка треба да биде организирана од овластени лица и да биде пропратена со соодветна церемонија.
Експликација (антрополгија)

Експликација е начин на постапување со покојникот, када телото по смртта се изложува на дејството на природните елементи. Оваа постапка се применувала уште во древните заедници.
Целта на експликацијата била ослободување на другите припадници на заедницата од умрениот, со оставање на неговите остатоци на платформи, натстрешници или крошни на дрвјата, за да се постигне природно мумифицирање или за да се изврши делумна или потполна декарнација.
Најпознати примери на експликација на покојникот на платформи се откриени во Америка, во племето Ирокези, кои граделе посебни конструкции, високи неколку метри. Телото било изложувано долг период (околу 12 години), по што преостанатото меко ткиво се отстранувало, а коските се собирале и се положувале во заеднички гроб.
Сличен ритуал е забележан и кај племето Асинибоине.
Диркем го опишал ритуалот што го применувало австралиското племе Варамунга, при што покојниците ги подигале на платформа во крошните на дрвјата, ги оставале да се распаднат додека не останат само коските, а потоа ги положувале во внатрешноста на мравјалниците, за да се отстранат трагите од месо, а потоа со остатоците вршеле секундарно погребување по пат на инхумација.
Авански јазици

Аванските јазици се барбакоански јазици кои се зборуваат во Еквадор и Колумбија. Во оваа група на јазици спаѓаат следните два јазика: авански питски јазик и пастоски јазик. Пастоскиот јазик е исчезнат јазик.
1 Поврзано
* Барбакоански јазици
Египетски јазик

Египетски јазик — античкиот староседелски јазик на Египет кој е дел од групата на афроазиски јазици. Првите запишани мисли и зборови на египетски јазик датираат уште од 3400 п.н.е. што го прави еден од најстарите познати запишани јазици.
Египетскиот јазик бил зборуван до 17 век во новоразвиената форма наречена коптички јазик. Денешниот национален јазик на Египет е египетски арапски јазик, кој постепено со текот на времето го заменил коптичкиот јазик во секојдневната употреба. Таа замена започнала со муслиманското освојување на Египет. Коптичкиот јазик и денес се користи, но како литургиски јазик во Коптичката црква. Овој јазик активно го зборува многу мал број на население, скоро сите зборуваат египетски арапски јазик.
1 Периодизација
Јазичарите и научниците го делат, или го подредуваат јазикот хронолошки на 6 различни периоди, и тоа:* Архаичен египетски јазик (пред 2600 п.н.е., јазикот на раната династија),
* Стар египетски јазик (2600 п.н.е. – 2000 п.н.е., јазикот на Старото Кралство),
* Средноегипетски јазик (2000 п.н.е. – 1300 п.н.е., Средното кралство па сè до периофот на Амарна; продолжил како литературен јазик во 4 век),
* Доцноегипетски јазик (1300 п.н.е. – 700 п.н.е.),
* Демотски јазик (7 век п.н.е. – 5 век, Доцниот период па сè до Римското Царство)
* Коптски јазик (1 век – 17 век, рана Римско Царство до денес).
2 Поврзано
* Египетски хиероглифи
* Стара египетска литература
* Египетски броеви
* Демотски јазик
* Коптски јазик
Стеатопигија

Стеатопигија (|στεατοπυγία) — високо ниво на натрупување на маснотија во пределот на задникот и горните делови на бедрата кај човекот. Наталожувањето на маснотиите не е ограничено само на глутеалните регии, туку се протега и од предната страна на бедрата, при што се формира дебел слој кој некогаш се протега до колената.
Ваквиот развој претставува генетска особеност на којсанските народи (Бушманите и Хотентотите) и особено преовладува кај жените на ова племе, а во помал степен се јавува и кај мажите. Во повеќето етнички групи на хомо сапиенсот, женките покажуваат поголема наклонетост кон акумулирање на масното ткиво во регионот на задникот, во споредба со машките. Исто така, се забележуваат и меѓу Пигмејците во Централна Африка и племето Онг на Андаманските Острови. Меѓу припадниците на којсанските народи ова се смета за знак на убавина: тоа започнува уште во раното детство и е целосно развиено во времето на првата бременост. Ваквата појава често е придружена со формација позната како издолжена лабија или срамни усни (срамните усни можат да бидат издолжени и до 10 см надвор од вулвата) и историски е познато како „хотентотска престилка“.
Стеатопигијата била карактеристична за популацијата кој некогаш живеела на просторот од Аденскиот Залив до ’Ртот на Добра Надеж, а племињата на којсанските народи и Пигмејците се нејзини остатоци.
Се претпоставува дека статеопигијата некогаш била многу повеќе распространета. Неолитски фигурини на Венера, кои понекогаш се нарекуваат и “фигури на статеопигиска Венера“ биле откриени од Европа на запад до Сибир на исток. Притоа е прикажана забележлива развиеност на колковите, со специфични продолжетоци на малите срамни усни (labia minora), што ја поткрепува оваа теорија.
Список на шпански кралеви

Ова е список на кралеви кои се управувале со територијата на денешна Шпанија. во текот на историјата на Пиринејскиот Полуостров, кога на овие територии постоеле повеќе кралства:
* Визиготско кралство
* Кралство Галисија
* Кралство Астурија
* Кралство Арагон
* Кралство Кастиља
* Кралство Леон
* Кралство Навара
1 Хабсбуршка династија
Портрет, Грб, Име, Од, До
Карлос I, 23 јануари 1516, 16 јануари 1556
Филип II, 21 мај 1527, 13 септември 1598
Филип III, 13 септември 1598, 31 март 1621
Филип IV, 31 март 1621, 17 септември 1665
Карлос II, 17 септември 1665, 1 ноември 1700
2 Бурбонска династија
Портрет, Грб, Име, Од, До
Филип V, 16 ноември 1700, 14 јануари 1724
Луис I, 14 јануари 1724, 31 август 1724
Филип V, 6 септември 1724, 9 јули 1746
Фернандо VI, 9 јули 1746, 10 август 1759
Карлос III, 10 август 1759, 14 декември 1788
Карлос IV, 14 декември 1788, 19 март 1808
Фернандо VII, 19 март 1808, 6 мај 1808
Карлос IV, 6 мај 1808, 6 јуни 1808
3 Династија Бонапарт
Портрет, Грб, Име, Од, До
Жозеф I Наполеон, 6 јуни 1808, 11 декември 1813
4 Бурбонска династија — прва реставрацијa
Портрет, Грб, Име, Од, До
Фернандо VII, 11 декември 1813, 29 септември 1833
Изабела II, 29 септември, 1833, 30 септември 1868
5 Савојска династија
Портрет, Грб, Име, Од, До
Амадеј I, 2 јануари 1871, 11 февруари 1873
6 Бурбонска династија — втора реставрација
Портрет, Грб, Име, Од, До
Алфонсо XII, 29 декември 1874, 25 ноември, 1885
Алфонсо XIII, 17 мај 1886, 14 април 1931
6.1 Претседатели на Републиката
#, Портрет, Грб, Име, Од, До, Политичка партија
1, Никето Алкала Самора, 10 декември, 1931, 11 мај, 1936, Конзервативна републиканска партија
2, Мануел Азана, 11 мај, 1936, 3 март, 1939, Леви републиканциPopular Front coalition
7 Шпанија под раководство на Франсиско Франко (1936-1975)
#, Портрет, Грб, Име, Од, До
1, Франсиско Франко, 1 април, 1939, 20 ноември, 1975
8 Бурбонска династија — трета реставрација
Портрет, Грб, Име, Од, До
Хуан Карлос I, 22 ноември 1975, 19 јуни 2014
Филип VI, 19 јуни 2014, денес
9 Поврзано
* Шпанска монархија
* Список на шпански кралици
* Војна за шпанското наследство
Коконукански јазици

Коконуканските јазици се индијански јазици кои се зборуваат во Колумбија, Јужна Америка. Во оваа група на јазици спаѓаат следните: гвамбијано јазик, тотороски јазик и коконукански јазик. Често овие јазици се сметаат како еден дијалект на барбакоанските јазици.
1 Наводи
* Branks, Judith; Sánchez, Juan Bautista. (1978). ''The drama of life: A study of life cycle customs among the Guambiano, Colombia, South America'' (pp xii, 107). Summer Institute of Linguistics Museum of Anthropology Publication (No. 4). Dallas: Summer Institute of Linguistics Museum of Anthropology.
Филип III (Шпанија)

{| align=right
|
Филип III бил крал на Шпанија, на Неапол и Сицилија и Португалија во периодот од 1598 до 1621 година. Тој е еден од владетелите на Шпанија кој државата ја носи во голема економска криза. Државните долгови кои тој ги наследил од страна на неговиот татко тој наместо да ги намали, тој ги зголемил. Починал на 31 март 1621 година.
Филип II (Шпанија)

{| align=right
|
Филип II бил крал на Шпанија во периодот од 1556 до 1598 година, крал на Неапол и Сицилија од 1554 до 1558 и крал на Португалија од 1580 до 1598 година, како Филип I од Португалија. Тој е единствениот законски син на Карлос I од Шпанија и Изабела од Португалија. Филип II бил еден од најголемите противници на Протестанската реформација. Во 1554 година се оженил за англиската кралица Мери I и бил прогласен за Крал на Англија, при што на таа позиција се задржал до смртта на неговата сопруга.
Авански питски јазик

Аванскиот питски јазик — индијански јазик дел од групата на барбакоански јазици. Јазикот се зборува во Јужна Америка.
Овој јазик го зборуваат околу 21.000 луѓе, најмногу во Колумбија. Покрај нив има и 1.000 луѓе кои го зборуваат јазикот во Еквадор
Писменоста на луѓето кои го зборуваат јазикот е помалку од 1%, додека писменоста на истите луѓе за шпански јазик е помалку од 5%. Овој јазик користи латиница како основно писмо за запишување и редоследот на зборовите е подмет-прирок-глагол.
1 Наводи
Lordi

Lordi е хеви метал група формирана во октомври 1996. Тие ја претставуваа Финска на Евровизија 2006 и победија.
1 Моментални членови
* Mr. Lordi
* Amen
* OX
* Mana
* Hella
2 Поранешни членови
* G-Stealer
* Magnum
* Kalma
* Enary
* Kita
* Otus
* Awa
3 Дискографија
*''Get Heavy'' (2002)
*''The Monsterican Dream'' (2004)
*''The Arockalypse'' (2006)
*''Deadache'' (2008)
*''Babez For Breakfast'' (2010)
*''To Beast or Not To Beast'' (2013)
*''Scare Force One ''(2014)
*''Monstereophonic'' (2016)
*''Sexorcism'' (2018)
*''Killection ''(2020)
*''Lordiversity ''(2021)
3.1 Видеографија
Спот, Година, Режисер
''Would You Love a Monsterman?'', 2002
''Devil Is a Loser'', 2003
'' Blood Red Sandman'', 2004
''Hard Rock Hallelujah '', 2006
''Who's Your Daddy?'', 2006
''It Snows in Hell'', 2006
''Bite It Like a Bulldog '', 2008
''This Is Heavy Metal '', 2010
'' The Riff '', 2013
''Scare Force One'', 2014
'' Hug You Hardcore'', 2016
'' Naked in My Cellar '', 2018
'' I Dug a Hole in the Yard for You '', 2019
''Believe Me'', 2021
'' Borderline'', 2021
''Merry Blah Blah Blah'', 2021
''Dead Again Jayne'', 2023
''Hellizabeth'', 2025
''Pantamera'', 2026
*Тие во 2008 имаат снимено и долгометражен хорор филм ''Dark Floors''.
Филип IV (Шпанија)

{| align=right
|
Филип IV бил крал на Шпанија во периодот од 1621 до 1665 година и крал на Португалија од 1621 до 1640 година. Престолот го наследил од татко му Филип III од Шпанија кога имал само 16 години, и исто како татко му немал ниту способност ниту некаква поголема желба за државност. Долговите на државата сè повеќе се зголемувале додека кралското семејство живеело во раскош на сметка на народот кој тонел во сиромаштија. Некогашната најмоќна династија започнала да се распаѓа од внатрешни и надворешни фактори. Во текот на неговото владеење водел војна со Холандија по која морал да ја признае нејзината независност во 1648 година. Војната со Франција исто така завршила со пораз и големи последици на Шпанија.
Следувале поголем број на востанија организирани од незадоволниот народ. Каталонците и Португалците во 1640 година дигнале востание преку кое Луј XIII бил прогласен за крал на Каталонија, а Жоао IV на Португалија. Од Шпанија успеала да се одели само Португалија.
Превез на Вероника

Превезот на Вероника, или ''Судариум'' (латински за ткаенина), често нарекуван едноставно " Вероника", а познат ѝ како ''Волто Санто'' или ''Светото лице'' е католичкa реликва од ткаенина која според легендата, го носи ликот на лицето на Исус кое не е направено од човечката рака (т.е. Acheiropoieta).
Според најновата верзија, легендата раскажува дека Вероника од Ерусалим го сретнал Исус по Виа Долороса на патот кон Голгота. Таа застанала пред него да му го избрише лицето од нејзиниот превез. Така, на превезот се обележела лицето на Исус. Според некои верзии, Вероника подоцна отишла во Рим за да го претстави платното на римскиот цар Тибериј, укажувајќи му дека платното поседува натприродна моќ кое може да ја угаси жедта, да лекува слепи луѓе, а понекогаш дури ѝ да ги оживее мртвите.
Оваа предание не било запишано во својата сегашна форма сè до средниот век. Освен оваа реликва, во источната црква се познати преданијата поврзани со приказната за сликата на Исус позната како Мандалион (или ''Убрус'') како и Торинското платно.
Саем

Саем или панаѓур — претставува општествена манифестација која им овозможува на приватни компании да ги изложуваат своите производи или услуги. Саемите според географската положба се делат на интернационални, национални и регионални саемски манифестации. Саемот претставува место каде луѓето остваруваат директен контакт со производителите на одредени производи.
Најпознатиот организатор на саемски случувања во Македонија е Скопски саем
Во последно време електронските манифестации полека полека е селат кон Интернетот. Најпозната електронска саемска манифестација во Македонија е Мак EXPO Саемското претставување станува достапно и за помалите претпријатија кои имаат интерес за промоција и маркетинг.
1 Саемот како тема во уметноста и во популарната култура
* „Панаѓур“ — песна на македонскиот поет Наум Целакоски од 1963 година.* „Панаѓур на чуда“ — песна на полската поетеса Вислава Шимборска.* „Ренесансен саем“ (англиски: ''Renaissance Fair'') — песна на американската рок-група Брдс (''The Byrds'') од 1967 година.* „Таа одеше низ саемот“ (англиски: ''She moved through the fair'') — песна на северноирскиот музичар Ван Морисон и групата Чифтанс (''The Chieftains'') од 1988 година.* „Селски панаѓур“ (англиски: ''Country Fair'') — песна на северноирскиот рок-музичар Ван Морисон (''Van Morrison'') од 1974 година.
Луис I (Шпанија)

{| align=right
|
Луис I од Шпанија бил крал на Шпанија од 14 јануари до 31 август 1724 година. Луис е роден на 27 август 1707 година во Мадрид како принц на Астурија. Тој е најголемиот син на Филип V од Шпанија и Марија Луиза Савојска. Кога неговата мајка починала тој имал само седум години а татко му се оженил за Елизабет Фернезе. Во 1722 година Луис се оженил за Луиза-Елизабет Орлеанска, ќерка на Филип II Орлеански, со која немале деца. На 14 јануари 1724 година Филип V од Шпанија абдицирал во корист на својот син, кој пак бил објавен за крал на Шпанија под името Луис I. Но по седум месеци се наложило неговиот татко повторно да се врати на престолот бидејќи Луис починал од вариола.
Празниот гроб

Празниот Гроб е термин кој се употребуа за гробот во кој бил погребан Исус по неговата смрт. Ниту едно од четирите Евангелија не дава сеопфатна или целосна претстава за Воскресението на Исус или за неговите настапи. Евангелијата пишуваат дека Марија Магдалена била прва која го посетила гробот на Христос. Иако Христовото тело било положено во гробот по распнувањето и смртта, гробот бил празен. Кога жените се вратиле од гробиштата утрото на Велигден, тие им соопштиле на Апостолите дека гробот е празен и дека го виделе Исус, кој воскреснал од мртвите. Апостолите сепак не верувале во тоа, сè додека Исус не ги посетил.
Карло II (Шпанија)

{| align=right
|
Карлос II бил крал на Шпанија, последниот крал од Хабсбуршката династија која владеела со Шпанија. Во историјата останал запамтен како неискусен крал кој немал никакви резултати во текот на неговото владеење преследвајќи го Војната за шпанското наследство.
Карлос е роден во Мадрид, како син на Филип IV Шпански и Маријана Австриска. Неговиот татко е вујко на неговата мајка. Можеби ова било и причината за генетските болести кои се јавувале кај некои членови од идните поколенија. Неговото раѓање во Шпанија било пресретнето со големи почести бидејќи се сметало дека војната за шпанското наследството ќе се одложи за неколку години или нема никогаш да се одржи доколку веќе новиот крал остави машки потомок.
Судариум од Овеидо

Судариумот од Овиедо претставува крвава ткаенина со размери 84 x 53 см, која се наоѓа во катедралата Сам Салвадор во Овиедо, Шпанија. Оваа мала капела била изградена специјално за платно од страна на кралот Алфонсо II од Астурија во 840 година. Судариумот (латински: ткаенина) се смета дека било платното со кое била обвиткана главата на Исус Христос, откако тој починал. Реликвот на јавноста се прикажува трипати годишно: на Велики петок, на празникот на Триумфалниот крст на 14 септември, и на 21 септември.
На судариумот за разлика од торинското платно го нема лицето на Исус. Тоа не е споменато при погребувањето на Христос, но се споменува дека постоела во Празниот Гроб. Според верниците, историјата околу судариумот започнува во 570 година во времето кога Антонинус од Пијаченца за првпат напишал дека судариумот бил преместен во некоја пештера која се наоѓала во близина на нанастирот Свети Марко во близина на Ерусалим. Претходно, во првите векови по Христовото Распнување за платното не постојат никакви информации. Судариумот по се изгледа во 614 година бил однесен од Палестина, по инвазијата на византиските провинции од Сасанидскиот персиски Крал Козрој II, и истата била однесена во Северна Африка во 616 година а подоцна пристигнала во Шпанија.
1 Поврзано
* Реликви препишани на Исус
* Празниот Гроб
* Торинско платно
* Крвта на Исус
Свети скали

Светите скали (италијански: Scala Santa) според христијанската традиција, се скалите на којшто застанал Исус Христос пред тој да биде осуден на смрт преку распнување на крст од страна на Понтиј Пилат.
Средновековни легенди тврдат дека Светите скали биле донесени од Ерусалим до Рим во 326 година од страна на Света Елена, мајката на Константин I Велики. Во средниот век, тие биле познати како Скала Пилати (скалите на Понтиј Пилат).
Скалите се состојат од 28 стапки, составени од бел мермер, во Латеранскиот дворец, спротивно од базиликата Свети Јован Латерански.
Светиот пехар

Во христијанската традиција, Светиот пехар е чашата од која Исус Христос пиел вино на Тајната вечера.
1 Западно предание
Според римокатоличките обичаи, Светиот пехар бил земен од страна на Свети Петар, кој го однел во Рим. По смртта на Петар, преданието вели дека чашата останала на неговите наследници односно идните папи сè додека Папа Сикст II во 258 година не ја испратил за Шпанија, затоа што императорот Валеријан почнал да ги прогонува христијаните. По многу перипетии, пехарот на крајот завршил во Валенсија во 1424 година.
Покрај Валенсија, уште неколку градови во светот, како италијанската Џенова, претендираат дека ја имаат најважната реликвија на христијанството. Така, според христијанската митологија за истиот сад се поврзува и Светиот грал од кој пиел Исус Христос за време на Тајната вечера. Друга верзија е дека Јосиф од Ариматеја ги собрал последните капки крв од телото на Исус кога бил погребaн, и самиот Грал го однел во Велика Британија, каде бил долго време чуван. Во сооднос на ова, се смета дека гралот ја поседува моќта да лекува различни болести или повреди. Темата за барањето на Светиот Грал е приклучена во митовите за кралот Артур.
Можеби најраниот запис за пехарот од Тајната вечера е записот на Арцулф од 7 век, англосаксонсонец кој пишува дека реликвот се наоѓал во некоја капела во близина на Ерусалим, меѓу базиликата на Голгота и Мартириум.
2 Иконографија
Значењето на иконите се зголемило за време на раниот среден век. Во текот на 14 век во живописотот на црквата во Готланд е прикажан Исус кој се моли во Гетсиманската градина, а светиот пехар стои на врвот на планината.
3 Поврзано
* Светиот грал
* Тајната вечера
* Реликви препишани на Исус Христос
Филип V (Шпанија)

{| align=right
|
Филип V од Шпанија бил француски и крал на Шпанија, прв претставник од Бурбонската династија во Шпанија кој се качил на престолот.
Филип е роден во градот Версај на 19 декември 1683 година. тој е вториот син на францускиот дофен Луј Бурбонски и Марија Ана Баварска. По таткова линија, тој е внук на Луј XIV и Марија Тереза. Европските држави жестоко се спротивставиле на објавувањето на Филип за крал на Шпанија по смртта на Карлос II од Шпанија по што започнала т.н. Војна за шпанското наследство која траела тринаесет години и завршила со договорот од Утрехт во 1713 и Раштат во 1714 година. Со војната, Филип бил признат за крал на Шпанија од другите европски држави но Шпанија ги загубила Менорка, Гибралтар, Шпанските Ниски Земји, Неапол, Милано, Сардинија и Сицилија.